stanford-oval/wikipedia huggingface dataset:
Pirjo Laitila

Miss Suomi Pirjo Laitila vuonna 1971.
Pirjo Laitila on vuoden 1971 Miss Suomi. Miss Universum -kilpailussa hän oli 2. perintöprinsessa, Miss Eurooppa -kilpailussa kuudes ja Miss Skandinavia -kilpailussa 4. perintöprinsessa. Hän on esiintynyt televisiossa ja radiossa, ja pian missivoittonsa jälkeen hän levytti muun muassa kappaleen "Kaikki toisin on".
Pirjo Laitilan veli Juha Laitila on tunnettu viihdetaiteilija ja tytär Emma-Lotta Laine kaksinkertainen maailmanmestari ringetessä. Kaikkiaan hänellä on neljä lasta vuodet 1976–1992 kestäneestä avioliitostaan.
Ennen missiuraansa Pirjo Laitila tunnettiin pikaluistelijana, jonka aika 500 metrillä oli 53,9 ja 1 500 metrillä 1.56,7. Helsingin Sanomien urheiluosastossa kirjoitettiin Suomen saaneen Laitilasta ”ensimmäisen urheilumissin”. Missivuotensa aikanakin hän osallistui mahdollisuuksiensa mukaan Tapion Hongan naisten jalkapallojoukkueen harjoituksiin.
Monien aikansa missien tavoin Laitila sai roolin Spede Pasasen elokuvassa. Hänen missivuoteensa osui lännenparodia Hirttämättömät (1971), jossa hänen roolihahmonsa on Margareta Smith.
Aiheesta muualla

Pirjo Laitilan esitystuotanto Suomen äänitearkistossa (1901–1999)
Peugeot J7

| Peugeot J7 |
| --- | --- |

Valmistustiedot
Valmistusmaa:   Ranska
Valmistaja:  Peugeot
Konserni:  PSA Group
Valmistusvuodet:  1965–1980
Tuotantomäärä:  336 220 kpl
Korimalli:  pakettiauto
Edeltäjä:  Peugeot D4
Seuraaja:  Peugeot J9
Iskutilavuus:  1,5–2,3 l
Polttoaine:  bensiini diesel
Vetotapa:  etuveto
Vaihteisto:  4-vaihteinen manuaali
Peugeot J7 on Peugeot’n vuosina 1965–1980 valmistama pakettiautomalli, joka korvasi Peugeot D4:n. Sen seuraajaksi tuli Peugeot J9.
Moottoreina olivat aluksi 1,5- ja 1,6-litraiset bensiinimoottorit sekä 1,8- ja 1,9-litraiset dieselmoottorit. Vuodesta 1970 lähtien bensiinimoottorit olivat 1,6- ja 1,8-litraiset.
Vuonna 1975 ohjaamossa uudistettiin kojelautaa ja ovipaneeleja. Uusiksi dieselmoottoreiksi tulivat 2,1- ja 2,3-litraiset vuonna 1977.
Aiheesta muualla

Kuvia tai muita tiedostoja aiheesta Peugeot J7 Wikimedia Commonsissa
Peugeot’n automallit
| --- | --- |
Nykyiset henkilöautomallit:   108  208  301  308  408  508  2008  3008  5008  Rifter  Traveller 
Nykyiset hyötyajoneuvot:   Partner  Expert  Boxer  Pick Up  Landtrek 
Entiset mallit:   104  106  107  1007  201  202  203  204  205  206  207  301  302  304  305  306  307  309  401  402  403  404  405  406  407  504  505  601  604  605  607  806  807  4007  4008  Bipper  RCZ  Hoggar  iOn  D3  D4  J5  J7  J9
Phantasy Star

| Phantasy Star |
| --- | --- |
Kehittäjä:  Sega AM7, Overworks, Sonic Team
Julkaisija:  Sega
Suunnittelija:  Rieko Kodama Yūji Naka
Lajityyppi:  roolipeli
Alusta:  Sega Master System Sega Mega Drive Sega Mega-CD Sega Game Gear Sega Saturn Sega Dreamcast PlayStation 2 PlayStation Portable PlayStation Vita Game Boy Advance Nintendo GameCube Nintendo DS Microsoft Windows iOS Android Xbox Xbox 360 Virtual Console
Ensijulkaisu:  Phantasy Star (1987)
Viimeisin julkaisu:  Phantasy Star Online 2
Aiheesta muualla
MobyGames
Lisää peliartikkeleitaVideopelien teemasivulla
Phantasy Star (jap. ファンタシースター) on Segan kehittämä ja julkaisema  roolipelisarja. Tyyliltään sarja on sekoitus scifiä ja fantasiaa.
Historia

Sarjan ensimmäinen osa julkaistiin Sega Master Systemille Japanissa 20. joulukuuta 1987. Pelissä on monia roolipelien lajityypille ominaisia piirteitä pelimekaniikassa.
Phantasy Star yhdisti tieteisfiktiota ja fantasiaa ja loi oman identiteetin aikana, jolloin Dragon Questin kaltaisten pelien julkaiseminen oli yleistä.
Sarjaan kuuluva verkkomoninpeli Phantasy Star Online 2 julkaistiin länsimaissa vuonna 2020 kahdeksan vuotta Japanin julkaisun jälkeen. Peliin on tulossa New Genesis päivitys vuonna 2021. Pelin julkaisua länsimaissa viivästyttivät tarpeellisten toimintojen puuttuminen kuten palvelupäivityksien kommunikoiminen.
Pelit

Phantasy Star (Sega Master System, Mega Drive) 1987, 1988, 1992
Phantasy Star II (Sega Mega Drive, Windows) 1989, 1990, 2001
Phantasy Star II: Shilka's Adventure (Sega Meganet modem, 1991)
Phantasy Star II: Amia's Adventure (Sega Meganet modem, 1991)
Phantasy Star II: Huey's Adventure (Sega Meganet modem, 1991)
Phantasy Star II: Eusis's Adventure (Sega Meganet modem, 1991)
Phantasy Star II: Nei's Adventure (Sega Meganet modem, 1991)
Phantasy Star II: Rudger's Adventure (Sega Meganet modem, 1991)
Phantasy Star II: Kinds's Adventure (Sega Meganet modem, 1991)
Phantasy Star II: Anne's Adventure (Sega Meganet modem, 1991)
Phantasy Star III: Generations of Doom (Mega Drive, 1990, 1991)
Phantasy Star Adventure (Game Gear, 1992)
Phantasy Star Gaiden (Game Gear, 1992)
Phantasy Star IV: The End of the Millennium (Mega Drive, PC) 1993, 1995, 2004
Phantasy Star Collection (Sega Saturn, 1998)
Phantasy Star Online (Sega Dreamcast, PC, 2001)
Phantasy Star Online ver.2 (Sega Dreamcast, 2002)
Phantasy Star Collection (Game Boy Advance, 2002)
Phantasy Star Online: Episode I & II (GameCube, Xbox, 2002)
Phantasy Star Generation 1 (PlayStation 2, 2003 Japan)
Phantasy Star Online: Episode III: C.A.R.D. Revolution (vain Nintendo GameCubelle), 2004)
Phantasy Star Online Episode I & II Plus (Nintendo GameCube, 2004)
Phantasy Star Online: Blue Burst (PC only), 2004
Phantasy Star Online 2 (PC, PlayStation Vita, iOS, Android 2012-2014
Phantasy Star Generation 2 (PlayStation 2, 2005, julkaistu vain Japanissa)
Phantasy Star Universe (PC, PlayStation 2, Xbox 360) 2006 (Japani & Pohjois-Amerikka)
Phantasy Star Universe: Ambition of the Illuminus (PC, PlayStation 2, Xbox 360) 2007
Phantasy Star Complete Collection (PlayStation 2) 2008 (vain Japanissa)
Phantasy Star Portable (PlayStation Portable) 2008
Phantasy Star Portable 2 (PlayStation Portable) 2009
Phantasy Star Generation 1 on uusi versio alkuperäisestä Phantasy Star:sta.
Phantasy Star Generation 2 on uusi versio Phantasy Star II:sta.
Ambition of the Illuminus on laajennus Phantasy Star Universeen.
Aiheesta muualla

Pelisarja MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Phantasy Star (series)
Phantasy Star Online 2 -pelin promootiota.
Käännös suomeksi
Phil Handford

Phil Handford (s. 18. heinäkuuta 1964 Chatham, Englanti, Britannia) on englantilainen entinen jalkapalloilija. Hän oli keskikenttäpelaaja.[lähde? ]
Ura

Handfordin ura alkoi Gillinghamissa kaudella 1982–1983. Kahden Gillinghamissa vietetyn kauden aikana hän pelasi 32 ottelua. Gillinghamista hän siirtyi kaudeksi 1984–1985 Wimbledoniin. Wimbledonissa vastuuta ei paljoa tullut ja otteluita kertyi vain seitsemän. Kauden jälkeen hän siirtyi kesäksi 1985 Suomeen ja Kopareihin, joka oli Wimbledonin yhteistyöjoukkue. Seurassa pelasi myös toinen englantilainen pelaaja Carlton Fairweather. Kausi oli kuitenkin pettymys ja Koparit oli pudota pääsarjasta. Handford pelasi 16 ottelua tekemättä maaliakaan.
Tämän jälkeen Handford pelasi vielä Crewe Alexandrassa ja Maidstone Unitedissa.
Pirus

Punainen bandanahuivi on yksi jengin symboleista.
Pirus on yksi Los Angelesin katujengeistä, joka perustettiin alun perin Comptonissa. Pirus on Bloods-jengin alajärjestö. Jengin tunnusvärinä on punainen. Pirus jaetaan useampiin ryhmiin eli "setteihin".
Historia

1960- ja 1970-lukujen vaihteessa Comptonissa perustettiin Piru Street Boys -katujengi, joka nimettiin Piru Street -kadun mukaan. Vuoteen 1971 mennessä Pirus oli alkanut tekemään yhteistyötä Crips-jengin kanssa, mutta pian jengit ajautuivat konfliktiin keskenään. Vuonna 1972 Pirus liittoutui muiden Los Angelesissa olevien jengien kanssa, joilla oli myös ongelmia Crips-jengin kanssa. Tästä muodostui Bloods-jengi, joka levisi ympäri maata.
Pierre Omidyar

| Pierre Omidyar |
| --- | --- |
 Pierre Omidyar vuonna 2007.
Henkilötiedot
Syntynyt: 21. kesäkuuta 1967 (ikä 57) Pariisi, Ranska
Pierre Morad Omidyar (s. 21. kesäkuuta 1967) on yhdysvaltalainen henkilö, joka perusti eBay-verkkokaupan. Vuonna 2013 hänen omaisuudekseen arvioitiin 7,8 miljardia dollaria.
Omidyar syntyi Pariisissa Ranskassa iranilaisille vanhemmille. Hänen ollessaan kuusivuotias perhe muutti Washingtoniin, Yhdysvaltoihin, mutta vanhempiensa erottua hän kasvoi eri puolilla Yhdysvaltoja, muun muassa Havaijilla. Omidyar opiskeli tietojenkäsittelyä Tuftsin yliopistossa, josta hän valmistui vuonna 1988.
Vuonna 1995 Omidyar perusti AuctionWebin, jonka hän nimesi kaksi vuotta myöhemmin eBayksi. Vuonna 1998 eBayn pörssimenestys kohotti hänet 31-vuotiaana miljardööriksi.
Omidyar on naimisissa ja hänellä on kolme lasta. Hän muutti asumaan Havaijille vuonna 2006.
Perussuomalaiset Halla-ahon ja Purran linjalla

| Perussuomalaiset Halla-ahon ja Purran linjalla |
| --- | --- |

Kirjailija:  Markku Jokisipilä
Kieli:  suomi
Kustantaja:  Otava
Julkaistu:  2021
Sivumäärä:  336 sivua
ISBN:  978-951-1-38864-7
Löydä lisää kirjojaKirjallisuuden teemasivulta
Perussuomalaiset Halla-ahon ja Purran linjalla on politiikan tutkijan Markku Jokisipilän teos vuodelta 2021. Kirjassa Jokisipilä käsittelee Perussuomalaiset-puolueen tavoitteiden sisältöä, kannatuksen syitä ja suurten suomalaisten puolueiden puoluekannatuksissa tapahtuneita muutoksia. Teos kuvaa, kuinka perussuomalaiset on haastanut perinteisiä valtapuolueita ja osoittanut, etteivät nämä ole kaikilta osin kyenneet reagoimaan yhteiskunnan muutoksiin.
Kirjassa Jokisipilä toteaa, että perussuomalaisten luonnehtiminen äärioikeistoksi on "sensaationhakuista, yliampuvaa ja poliittista loanheittoa". Vielä 1980-luvulla kansallismielisyys oli Suomessa poliittinen itsestäänselvyys myös kolmen suuren puolueen ohjelmissa, kokoomuksen, Sdp:n ja keskustan. Kun ne alkoivat luopua tästä, perussuomalaiset täytti tyhjiön.
Aiheesta muualla

Markku Jokisipilän uutuuskirja perussuomalaisista syyttää mediaa ja yliopistoväkeä puolueen inhoamisesta ja ideologian vääristelystä yle.fi.  30.9.2021. Viitattu 5.4.2022.
Phil Hill (jääkiekkoilija)

| Phil Hill> Henkilötiedot |
| --- | --- |
Syntynyt: 23. toukokuuta 1982 (ikä 42) Cardiff, Wales, Yhdistynyt kuningaskunta
Uran tiedot
Laji:  jääkiekko
Phil Hill (s. 23. toukokuuta 1982) on walesilainen jääkiekkoilija, joka on pelannut muun muassa Cardiff Devilsissä ja Sheffield Steelersissä.
Aiheesta muualla

Phil Hill Eliteprospects.com-sivustolla. (englanniksi)
Merkinnän syy: tiedot henkilöstä ja urasta puuttuvat
Petteri Rasi

| Petteri Rasi> Henkilötiedot |
| --- | --- |
Syntynyt: 22. tammikuuta 1990 (ikä 34) Kuopio, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  82 kg
Pelinumero:  22 (KalPa)
Pelaajaura
Pääsarjaura:  2008–2010
Seurat:  KalPa (SML) SaPKo (Mestis)
Petteri Rasi (s. 22. tammikuuta 1990 Kuopio) on suomalainen entinen jääkiekkoilija, joka pelasi vuosina 2008–2010 yhteensä 15 SM-liigaottelua Kalevan Pallossa tehoin 1+1=2. Kauden 2010–2011 hän pelasi suurimmaksi osaksi lainalla Mestis-joukkue Savonlinnan Pallokerhossa.
Ura

Rasi oli KalPan oma kasvatti. Hän oli kaudella 2007–2008 joukkueen B-nuorten paras maalintekijä sekä toiseksi paras pistemies Jaakko Rissasen jälkeen tehoilla 18+20=38. Rasi oli runkosarjan pistepörssissä viides. Kaudella 2008–2009 hänet nostettiin KalPan SM-liigarinkiin ja samalla kaudella Rasi teki myös SM-liigadebyyttinsä. Hän pelasi ensimmäisen liigaottelunsa 30. lokakuuta 2008 Ässiä vastaan. Rasi pelasi kauden aikana yhteensä seitsemän liigaottelua tehden yhden syöttöpisteen. Samalla kaudella hän pelasi myös kolme Mestis-ottelua alle 20-vuotiaiden maajoukkueessa.
Kaudella 2009–2010 Rasi pelasi myös seitsemän SM-liigaottelua. Hän teki niissä liigauransa ainoaksi jääneen maalin, joka syntyi 20. lokakuuta 2009 pelatussa vierasottelussa Ilvestä vastaan. A-nuorten SM-liigan puolella Rasi teki 27 ottelussa tehot 15+20=35, joilla hän oli KalPan toiseksi paras pistemies Niko Kallelan kanssa. Rasi toimi KalPan A-nuorten varakapteenina. Kauden aikana myös Mestis tuli hänelle tutuksi. Syyskaudella Rasi edusti alle 20-vuotiaiden maajoukkuetta kahdeksan ottelun verran tehden tehot 2+1=3 ja helmikuussa 2010 hän pelasi kaksi ottelua lainalla SaPKossa tehden yhden maalin.
Syyskuun 2010 lopulla Rasi siirtyi jälleen lainalle SaPKoon, jossa hän pelasi lopulta kauden loppuun ja teki 32 runkosarjaottelussa tehot 10+4=4. Rasi pelasi kauden 2010–2011 aikana myös neljä ottelua KalPan A-nuorissa sekä yhden SM-liigassa, 31. joulukuuta 2010.
Huhtikuussa 2011 Rasi päätti yllättäen lopettaa uransa vain 21-vuotiaana ja keskittyä opiskeluun.
Phil Galfond

| Philip Galfond |
| --- | --- |
 Phil Galfond vuoden 2008 WSOP-voittonsa jälkeen
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  6 
WPT-voitot:  0
EPT-voitot:  0
Turnausansiot (USD):  925 936
Päivitetty:  9. helmikuuta 2013
Aiheesta muualla
www.philgalfond.com
Philip "Phil" Galfond (s. 16. tammikuuta 1985) on yhdysvaltalainen pokeriammattilainen. Hänet tunnetaan erityisesti korkeiden panosten käteispelaajana internetistä, jossa hän pelaa Full Tilt Pokerilla nimimerkillä OMGClayAiken ja PokerStarsilla nimimerkillä MrSweets28.
Loppuvuonna 2012 Galfond avasi pokeriopetussivusto runitonce.com'n, jonne pokeriammattilaiset tekevät opetusvideoita omista peleistään.
Vuonna 2008 Galfond voitti ensimmäisen World Series of Poker -rannekkeensa. 5 000 dollarin pot limit omaha with rebuys -turnauksen ykköspalkinto oli 817 781 dollaria. Galfond oli pelaamassa GSN:n High Stakes Poker -ohjelman neljännellä tuotantokaudella.
Syyskuussa 2008 Galfondin pokeriuran turnausansiot ylittivät 0,9 miljoonaa dollaria.
High Stakes DB on tilastoinut internetin käteispelejä 1.1.2007 alkaen, Galfondille on kertynyt seuranta-aikana voittoa yli 10 miljoonaa dollaria.
Aiheesta muualla

Phil Galfond Twitterissä
Phil Galfondin blogi
Philip Galfond The Hendon Mob Poker Databasessa (englanniksi)
Peugeot Bipper

| Peugeot Bipper |
| --- | --- |

Valmistustiedot
Valmistusmaa:   Turkki
Valmistaja:  Peugeot
Konserni:  Groupe PSA
Valmistusvuodet:  2008–2017
Korimalli:  pakettiauto tila-auto
Teknisesti samankaltaisia:  Alfa Romeo MiTo Citroën Nemo Fiat Fiorino III Fiat Grande Punto Opel Adam Opel Corsa D Opel Corsa E Opel Meriva B
Mitat ja massat
Kuormatila:  2,5 m³
Pituus:  3 864 mm
Leveys:  1 816 mm
Korkeus:  1 721 mm
Akseliväli:  2 510 mm
Moottori, voimansiirto ja alusta
Pohjalevy:  GM Fiat Small
Moottori:  R4
Iskutilavuus:  1,3–1,4 l
Teho:  69–95 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen robotti
Peugeot Bipper on Peugeot’n vuosina 2008–2017 valmistama pieni pakettiautomalli. Sen sisarmallit ovat lähes identtiset Fiat Fiorino ja Citroën Nemo. Kolmikko valittiin Vuoden pakettiautoksi 2009. Tavarankuljetusmallin lisäksi saatavana oli Bipper Tepee -niminen tila-autoversio.
Vuonna 2010 testattu Citroën Nemo sai Euro NCAP -kolaritestistä tulokseksi kolme tähteä viidestä.
Peugeot Bipper Tepee
Bensiinimoottori oli kahdeksanventtiilinen 1,4-litrainen (72 hv). Dieselvaihtoehdot olivat aluksi Fiatin 1,3 Multijet (75/95 hv) ja PSA:n 1,4 8V (69 hv). Vuonna 2010 jälkimmäinen moottori kuitenkin poistui valikoimasta. Viisivaihteisen manuaalivaihteiston lisäksi dieselin yhteyteen oli saatavissa viisiportainen 2-tronic-robottivaihteisto.
Aiheesta muualla

Kuvia tai muita tiedostoja aiheesta Peugeot Bipper Wikimedia Commonsissa
Peugeot’n automallit
| --- | --- |
Nykyiset henkilöautomallit:   108  208  301  308  408  508  2008  3008  5008  Rifter  Traveller 
Nykyiset hyötyajoneuvot:   Partner  Expert  Boxer  Pick Up  Landtrek 
Entiset mallit:   104  106  107  1007  201  202  203  204  205  206  207  301  302  304  305  306  307  309  401  402  403  404  405  406  407  504  505  601  604  605  607  806  807  4007  4008  Bipper  RCZ  Hoggar  iOn  D3  D4  J5  J7  J9
Pierre Lechantre

| 0 | 1 | 2 |
| --- | --- | --- |

Henkilötiedot
Koko nimi: Pierre Lechantre
Syntymäaika: 2. huhtikuuta 1950 (ikä 74)
Syntymäpaikka: Lille, Nord, Ranska
Seura
Seura:  Simba SC
Tehtävä: päävalmentaja
Seurat
| Vuodet | Seura | O (M) |
| 1968–1970 1970–1975 1975–1976 1976–1979 1979–1980 1980–1981 1981–1984 1984–1986 1986–1987 |  Lille OSC  FC Sochaux  AS Monaco  Stade Lavallois  RC Lens  Olympique Marseille  Stade Reims  Red Star  Paris FC | 33 (8) 211 (41) 44 (4) 91 (20) 22 (2) 24 (3) 86 (15) 37 (3) |
Valmennusura
1987–1992 1992–1995 1999–2001 2001–2003 2003 2003–2004 2004–2005 2005–2006 2007–2008 2009– 2010 2012 2015 2016 2018–:  Paris FC  AS Le Perreaux  Kamerun  Qatar  Al-Ahli SC  Al-Sailiya  Mali  Al-Rayyan SC  Maghreb Fès  Club Africain  CS Sfaxien  Al-Arabi SC  Al-Ittihad Club  Kongo  Simba SC
 Seurajoukkueuran tilastot kattavat vain kansalliset sarjat.
Pierre Lechantre (s. 2. huhtikuuta 1950) on ranskalainen jalkapallovalmentaja ja entinen keskikenttäpelaaja. Tammikuusta 2018 lähtien hän on toiminut Simba SC:n päävalmentajana.
Ura

Lechantre aloitti pelaajauransa LOSCin keskikentällä 1968. Hän pelasi urallaan useissa eri ranskalaisseuroissa edustaen pisimpään (1970–1975) FC Sochaux'ta, jonka paidassa hän pelasi Coupe de Francen välierissä kahteen otteeseen ja pääsi pelaamaan myös UEFA Cupia. Kaikkiaan Lechantre edusti Sochaux'ta 211 ottelussa. Sochaux'sta hän siirtyi AS Monacoon ja vaihtoi sittemmin seuraa lähes joka kaudelle. Lechantre lopetti uransa Paris FC:ssä 1987.
Valmennusuransa Lechantre aloitti Paris FC:ssä heti pelaajauransa lopettamisen jälkeen vuonna 1987. Hän luotsasi seuran Pariisin aluemestariksi 1988 ja seuraavalla kaudella Ranskan amatööriliigan CFA1:n hopealle. Viiden Paris-kauden jälkeen Lechantre siirtyi AS Le Perreux'n valmentajaksi.
Ranskan ulkopuolelle Lechantre siirtyi vuonna 1999, kun hänestä tuli Kamerunin maajoukkueen päävalmentaja. Lechantren nimi nousi laajempaan tietoisuuteen, kun hän johdatti Kamerunin Afrikan mestariksi 2000. Hän jatkoi päävalmentajana kohti MM-kisoja 2002, mutta kehno menestys valmistavassa FIFA Confederations Cupissa 2001 johti potkuihin ennen lopputurnausta.
Kamerun-potkujensa jälkeen Lechantre valmensi Qatarin maajoukkuetta ja eteni joukkueineen Persianlahden cupin finaaliin 2002. Maajoukkuepesti päättyi vuonna 2003 ja sen jälkeen hän toimi lyhyen aikaa Al-Ahlin ja Al-Sailiyan valmentajana, kunnes palasi maajoukkuetasolle Malin päävalmentajaksi.
Mali-pestinsä jälkeen Lechantre valmensi Marokossa ja Tunisiassa. Kaudella 2009/10 hän valmensi Club Africainin Tunisian mestaruushopealle, mutta sai potkut huhtikuussa seura pudottua Afrikan Mestarien liigasta.  Kesällä 2010 hän siirtyi CS Sfaxien'n valmentajaksi ja luotsasi seuran Afrikan Confederation Cupin finaaliin. Hän sai potkut seurasta joulukuussa 2010.
Lechantre palasi valmennustehtäviin maaliskuussa 2012 qatarilaisen Al-Arabin päävalmentaja. Pesti jäi lyhyeksi, kun hänestä tuli yllättäen huhtikuun lopussa Senegalin maajoukkueen uusi päävalmentaja.  Lechantre ei kuitenkaan koskaan aloittanut Senegalin valmentajana, sillä sopimus kariutui toukokuussa liiton ja Lechantren välisiin erimielisyyksiin työolosuhteista.  Maajoukkuepestin kariuduttua Lechantre palasi Al-Arabin päävalmentajaksi.  Hän sai kuitenkin potkut huonojen tulosten vuoksi jo syyskuussa 2012.
Tammikuussa 2016 Lechantresta tuli Kongon maajoukkueen päävalmentaja.  Pesti päättyi potkuihin marraskuussa 2016 heikkojen tulosten vuoksi.
Tammikuussa 2018 Lechantresta tuli tansanialaisen Simban päävalmentaja.
Meriitit

Tansanian mestaruus: 2018
Afrikan mestaruus: 2000
Afrikan Confederation Cupin hopeaa: 2010
Aiheesta muualla

Pierre Lechantre
| 0 | 1 | 2 |
| --- | --- | --- |
| Edeltäjä: Claude LeRoy | Kamerunin maajoukkueen päävalmentaja 1999–2001 | Seuraaja: Robert Corfou |
| 0 | 1 | 2 |
| --- | --- | --- |
| Edeltäjä: Paulo Luiz Campos | Qatarin maajoukkueen päävalmentaja 2002–2003 | Seuraaja: Philippe Troussier |
| 0 | 1 | 2 |
| --- | --- | --- |
| Edeltäjä: Claude Le Roy | Kongon tasavallan maajoukkueen päävalmentaja 1–11/2016 | Seuraaja: Barthelemy Ngatsono |
Kamerunin joukkue – Jalkapallon AM-kilpailut 2000
1 Boukar |
2 Atouba |
3 Womé |
4 Song |
5 Kalla |
6 Njanka |
7 Tchoutang |
8 Geremi |
9 Eto’o |
10 M’Boma |
11 N’Diefi |
12 Lauren |
13 Mettomo |
14 Billong |
15 N’Do |
16 Bekono |
17 Foé |
18 Hamga |
19 Mahouvé |
20 Olembé |
21 Job |
22 Hamidou |
Valmentaja Lechantre
Kamerunin joukkue – Maanosaliittojen cup 2001
1 Boukar |
2 Tchato |
3 Wome |
4 Song |
5 Kalla |
6 Njanka |
7 Tchoutang |
8 Geremi |
9 Eto’o |
10 M’Boma |
11 Lauren |
12 Songo’o |
13 Monchare |
14 Epalle |
15 Alnoudji |
16 Tchatchoua |
17 Foé |
18 Ndiefi |
19 Pensée |
20 Olembé |
21 Job |
22 Kome |
23 Kameni |
Valmentaja Lechantre
Polkupyörän korjaustyökalut

Polkupyörän korjaustyökalut ovat polkupyörien korjaamiseen suunniteltuja työkaluja, jotka voivat liittyä esimerkiksi renkaiden, sisäkumien ja muiden kuluvien osien vaihtamiseen. Yleisin korjaustarve polkupyörälle on kumin paikkaus.
Rengasrautoja
Jakoavain
Kiintoavain
Meisseli
Polkupyörän pumppu
Näihin voi sisältyä rengasraudat, paikkasarja, kuusiokoloavain, pumppu, lenkkiavaimet.
Muita, vähemmän tunnettuja työkaluja ovat ketjumitta, poljinavain ja polkupyörän huoltoteline.
Petko Sirakov

| Mitalit> Maa:   Bulgaria.Miesten kreikkalais-roomalainen paini. Olympialaiset  | Mitalit> Maa:   Bulgaria.Miesten kreikkalais-roomalainen paini. Olympialaiset  | Mitalit> Maa:   Bulgaria.Miesten kreikkalais-roomalainen paini. Olympialaiset  | Maa:   Bulgaria> Miesten kreikkalais-roomalainen paini. |
| --- | --- | --- | --- |
|  Hopeaa | Melbourne 1956 | 87 kg |  |
Miesten vapaapaini
| MM-kilpailut  | MM-kilpailut  | MM-kilpailut  |  |
|  Kultaa | Istanbul 1957 | 87 kg |  |
|  Hopeaa | Teheran 1959 | 87 kg |  |
Petko Atanasov Sirakov (bulg. Петко Атанасов Сираков, 16. helmikuuta 1929 Vǎltši Dol – 8. huhtikuuta 1996 Sofia) oli bulgarialainen vapaa- ja kreikkalais-roomalaisen tyylin painija, olympiamitalisti ja maailmanmestari.
87 kilogramman painoluokassa kilpaillut Sirakov saavutti kreikkalais-roomalaisella tyylillä olympiahopeaa Melbournessa 1956 ja neljännen sijan Budapestin MM-kilpailuista 1958. Vapaapainissa hän voitti maailmanmestaruuden Istanbulissa 1957 ja MM-hopeaa Teheranissa 1959 sekä sijoittui vuonna 1958 maailmancupissa sarjassaan neljänneksi.
Peter Segal

| Peter Segal |
| --- | --- |

Henkilötiedot
Syntynyt: 1962
Ohjaaja
Aktiivisena:  1991-
Aiheesta muualla
IMDb 
Elonet
Peter Segal (s. 1962) on yhdysvaltalainen elokuva- ja tv-ohjaaja, joka on myös tuottanut ja kirjoittanut elokuvia. Hänen ohjaamiaan ovat muiden muassa Anger Management ja Aina eka kerta. Segal on tuotantoyhtiö Callahan Filmworksin osaomistaja.
Segal on valmistunut University of Southern Californian elokuvataiteen laitoksesta.
Elokuvia

Mies ja alaston ase 33 1/3 (1994)
Tommy Boy (1995)
My Fellow Americans (1996)
Pähkähullu professori II: Klumpit (2000)
Anger Management (2003)
Aina eka kerta (2004)
Luunmurskaajat (2005)
Salainen agentti 86 (2008).
Pitkänokkakiuru

| Pitkänokkakiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Pitkänokkakiurut Certhilauda
Laji::  curvirostris
Kaksiosainen nimi
 Certhilauda curvirostris  (Hermann, 1783) 
Katso myös
   Pitkänokkakiuru Wikispeciesissä   Pitkänokkakiuru Commonsissa 
Infobox OKNimi-testi OKIUCN-testi OK: 
Pitkänokkakiuru (Certhilauda curvirostris) on eteläafrikkalainen varpuslintu. Sen elinympäristö ulottuu Namibian lounaiskolkasta Etelä-Afrikan Kapkaupunkiin, ja siitä tunnetaan kaksi alalajia. Johann Hermann kuvaili lajin holotyypin Hyväntoivonniemeltä 1783.